gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl en en gl af gl de en sv fr de de gl gl gl gl gl gl gl es gl pt gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Os sudafricanos votan nas eleccións máis competitivas dende a final do Apartheid
Xoves, quinta feira, 06 de outubro de 2022
As enquisas danlle a vitoria ao African National Congress, o partido de Nelson Mandela. A súa escisión, Congress of the People, ten tamén un apoio importante.
Esta cuarta feira desenvolveranse en Sudáfrica as eleccións máis competitivas dende a fin do Apartheid, en 1994. As enquisas danlle unha vitoria ao partido de Nelson Mandela, African National Congress (ANC, Congreso Nacional Africano), dirixido por Jacob Zuma. Mais a súa escisión, Congress of the People (COPE, Congreso do Pobo), ten tamén un apoio importante.
Para Zuma, estas son as eleccións "máis apaixonantes" dende que o ANC chegou ao poder, no 94. Se gañase, substituiría a Kgalema Motlanthe, tamén do ANC, que preside o país dende a dimisión de Thabo Mbeki, en 2008. Segundo as enquisas, o partido de Zuma gañaría por unha marxe moi ampla, mais, con todo, o COPE é un contrincante firme que podería ter gañado moitos votantes e podería poñer en perigo a hexemonía do partido de Zuma. En novembro, o COPE gozaba dun apoio notábel, mais en campaña os traballos que tivo que pasar o seu líder, Mvume Dandala, para gañar a opinión pública foron considerábeis, xa que se trataba dun político practicamente descoñecido.
A maior parte dos analistas prognostican a vitoria do ANC, mais falan dunha competición en segundo plano entre o COPE e a Democratic Alliance (DA, Alianza Democrática), partido liderado por Helen Zille, a alcaldesa de Cidade do Cabo, que foi, nos últimos anos, o partido da oposición.
Nestas eleccións están chamados ás urnas 23 millóns de cidadáns e cidadás de Sudáfrica. Haberá máis de catro mil observadores locais e 153 estranxeiros que velarán polo cumprimento das normas.
Máis información nos xornais sudafricanos:
The Star: President Motlanthe casts his vote
Mail & Guardian: Motlanthe casts vote in Pretoria
The Sowetan: Especial Eleccións
Beeld: Jonges hou die sleutel
The Times: Especial Eleccións
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O líder do ANC, Jacob Zuma
O líder da escisión. o COPE, o bispo Mvume Dandala
A líder da oposición, a alcaldesa de Cidade do Cabo, Helen Zille
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto